Agraniag ti dayag ni Jehova iti tabernakulo (34-38)
40 Kinuna ni Jehova ken Moises:2 “Iti umuna nga aldaw ti umuna a bulan, bangonem ti tabernakulo, ti tolda a pagkonsultaan.+3 Ikabilmo ti lakasa ti Testimonia iti unegna,+ ket ibitinmo ti kortina+ a panglinged iti Lakasa.4 Iserrekmo ti lamisaan+ ken urnosem dagiti maiparabaw iti dayta ken iserrekmo ti kandelero+ ken sindiam dagiti silawna.+5 Kalpasanna, ikabilmo ti balitok nga altar ti insienso+ iti sango ti kortina a nanglinged iti lakasa ti Testimonia sa ibitinmo ti kortina iti ruangan ti tabernakulo.+6 “Masapul nga ikabilmo ti altar ti daton a mapuoran+ iti sango ti ruangan ti tabernakulo, ti tolda a pagkonsultaan,7 ket ikabilmo ti palanggana iti nagbaetan ti tolda a pagkonsultaan ken ti altar ket kargaam iti danum.+8 Kalpasanna, aramidem ti paraangan+ ken ikabilmo ti tabing*+ iti ruangan ti paraangan.9 Mangalaka iti nasantuan a lana+ ket warsiam ti tabernakulo ken ti amin nga adda iti dayta,+ ket pagbalinem dayta a nasantuan ken ti amin nga alikamenna.10 Patedtedam iti nasantuan a lana ti altar ti daton a mapuoran ken ti amin nga alikamen nga adda iti dayta ket pagbalinem ti altar a nasantuan tapno agbalin dayta a kasasantuan nga altar.+11 Patedtedam met iti nasantuan a lana ti palanggana ken ti pagbatayanna ket pagbalinem a nasantuan.12 “Ipanmo ni Aaron ken dagiti annakna iti asideg ti ruangan ti tolda a pagkonsultaan ket ibilinmo nga agdigusda.+13 Isuotmo ken Aaron dagiti nasantuan a bado+ sa bukbokam ti ulona iti nasantuan a lana*+ ken pagbalinem a nasantuan, ket agserbinto kaniak kas padi.14 Kalpasanna, iyasidegmo dagiti annakna ken ikawesmo kadakuada dagiti nagayad a bado.+15 Kas iti inaramidmo iti amada, bukbokam ti uloda iti nasantuan a lana+ tapno agserbida kaniak kas papadi. Dayta ti mangipakita nga agtultuloy ti kinapadida iti amin a henerasionda.”+16 Inaramid ni Moises ti amin nga imbilin ni Jehova.+ Kasta ti eksakto nga inaramidna.17 Naibangon ti tabernakulo+ iti umuna nga aldaw ti umuna a bulan ti maikadua a tawen.18 Idi ibangon ni Moises ti tabernakulo, inkabilna dagiti batay a pagisulbongan,+ implastarna dagiti hamba,+ inyusokna dagiti trangka+ dagiti hamba, sa impatakderna dagiti adigi.19 Inyukradna ti tela+ iti ngato ti tabernakulo sa imparabawna dagiti abbong,+ kas iti imbilin ni Jehova ken Moises.20 Kalpasanna, innalana ti Testimonia,+ inkabilna dayta iti uneg ti Lakasa,+ inyusokna dagiti assiw+ iti Lakasa, ken inkabilna ti kalub+ ti Lakasa.+21 Inserrekna ti Lakasa iti tabernakulo, inkabitna ti kortina,+ ken liningdanna ti lakasa ti Testimonia+ babaen ti kortina, kas iti imbilin ni Jehova ken Moises.22 Inserrekna met ti lamisaan+ iti tolda a pagkonsultaan iti amianan a sikigan ti tabernakulo, iti ruar ti kortina,23 ket inurnosna a pinagtutuon dagiti tinapay+ iti rabaw ti lamisaan iti sanguanan ni Jehova, kas iti imbilin ni Jehova ken Moises.24 Inserrekna met ti kandelero+ iti uneg ti tolda a pagkonsultaan ket inkabilna iti sango ti lamisaan, iti abagatan a sikigan ti tabernakulo.25 Sinindianna dagiti lampara+ iti sanguanan ni Jehova, kas iti imbilin ni Jehova ken Moises.26 Kalpasanna, inserrekna ti balitok nga altar+ iti uneg ti tolda a pagkonsultaan ken impuestona iti sanguanan ti kortina,27 tapno makapagpaasuk+ iti nabanglo nga insienso+ iti rabawna, kas iti imbilin ni Jehova ken Moises.28 Kalpasanna, inkabitna ti tabing*+ iti ruangan ti tabernakulo.29 Ti altar ti daton a mapuoran+ ket inkabilna iti ruangan ti tabernakulo, ti tolda a pagkonsultaan, tapno pagidatonanna iti daton a mapuoran+ wenno daton a bukbukel, kas iti imbilin ni Jehova ken Moises.30 Kalpasanna, inkabilna ti pagbugguan a palanggana iti nagbaetan ti tolda a pagkonsultaan ken ti altar ket kinargaanna iti danum.+31 Dayta ti pangbugguan ni Moises, ni Aaron, ken dagiti annakna kadagiti ima ken sakada.32 Tunggal sumrekda iti tolda a pagkonsultaan ken no umasidegda iti altar, agbuggoda+ kas iti imbilin ni Jehova ken Moises.33 Kamaudiananna, inaramidna ti paraangan+ iti aglawlaw ti tabernakulo ken ti altar ken inkabitna ti tabing* iti ruangan ti paraangan.+Nalpas ni Moises ti trabaho.34 Adda ulep a nangabbong iti tolda a pagkonsultaan ket nagraniag ti dayag ni Jehova iti tabernakulo.+35 Saan a nakastrek ni Moises iti tolda a pagkonsultaan gapu ta nagtalinaed ti ulep iti ngato ti tabernakulo ket nagraniag ti dayag ni Jehova iti tabernakulo.+36 No umakar ti ulep manipud iti ngato ti tabernakulo, agrubbuat met nga umakar dagiti Israelita iti pagkampuanda. Kasta ti inar-aramidda iti intero a panagdaliasatda.+37 Ngem no saan nga umakar ti ulep, saanda met a pumanaw iti nagkampuanda. Pumanawda laeng no umakar ti ulep.+38 Iti aldaw, ti ulep ni Jehova ti makita iti ngatuen ti tabernakulo, ket iti rabii, apuy ti adda iti isu met la a lugar a makita ti amin nga Israelita bayat ti intero a panagdaliasatda.+
ilo_Latn ilo_Latn